**Likumprojekta „Ēku energoefektivitātes likums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti 27. pants nosaka, ka dalībvalstis līdz 2012. gada 9. jūlijam pieņem un publicē normatīvos un administratīvos aktus, kas vajadzīgi, lai izpildītu direktīvas 2. līdz 18. panta, kā arī 20. un 27. panta prasības. |
| 2. | Pašreizējā situācija un problēmas | Eiropas Parlaments un Padome 2010. gada 19. maijā pieņēma direktīvu 2010/31/ES par ēku energoefektivitāti (turpmāk – direktīva 2010/31/ES), kura aizstāj Eiropas Parlamenta un Padomes 2002.gada 16.decembra direktīvu 2002/91/EK par ēku energoefektivitāti (turpmāk – direktīva 2002/91/EK).  Direktīva 2002/91/EK pārņemta ar Saeimā 2008. gada 13. martā pieņemto Ēku energoefektivitātes likumu un uz tā pamata izdotiem Ministru kabineta noteikumiem:   * 2010. gada 8. jūnija noteikumi Nr. 504 „Noteikumi par ēku energosertifikāciju” (aizstāj 13.01.2009. noteikumus Nr.40, kas zaudēja spēku 18.03.2010.); * 2009. gada 13. janvāra noteikumi Nr. 39 „Ēkas energoefektivitātes aprēķina metode”; * 2009. gada 13. janvāra noteikumi Nr. 26 „Noteikumi par energoauditoriem”.   Atsevišķas direktīvā 2002/91/EK noteiktās prasības ir ietvertas būvniecību reglamentējošajos normatīvos aktos. Tehniskās prasības iekļautas Ministru kabineta 2001. gada 27. novembra noteikumos Nr. 495 “Noteikumi par Latvijas būvnormatīvu LBN 002-01 „Ēku norobežojošo konstrukciju siltumtehnika”, kuros veikti grozījumi (Ministru kabineta 2004. gada 27. jūlija noteikumi Nr. 621 un Ministru kabineta 2006. gada 26. septembra noteikumi Nr. 791). Attiecīgi ēkām, kas projektētas un uzbūvētas pēc šo noteikumu stāšanās spēkā jāatbilst noteikumos noteiktajām prasībām.  Atsevišķas administratīvās prasības iestrādātas Ministru kabineta 2009. gada 7. aprīļa noteikumos Nr. 299 „Grozījumi Ministru kabineta 1997. gada 1. aprīļa noteikumos Nr. 112 „Vispārīgie būvnoteikumi”” un Ministru kabineta 2009. gada 28. aprīļa noteikumos Nr. 350 „Grozījumi Ministru kabineta 2004. gada 13. aprīļa noteikumos Nr. 299 „Noteikumi par būvju pieņemšanu ekspluatācijā””.  Pārstrādātā direktīva 2010/31/ES ietver šādas būtiskas izmaiņas:   * nostiprināti noteikumi attiecībā uz energoefektivitātes sertifikātiem (skaidrāk noteikta prasība sertificēt ēku daļas, striktākas prasības par rentablu ieteikumu nepieciešamību); * apkures katlu inspicēšana paplašināta ar apkures sistēmu inspicēšanu, noteikta strikta prasība dokumentēt apkures sistēmu un gaisa kondicionēšanas sistēmu pārbaudes; * noteikta prasības dalībvalstīm sniegt informāciju iedzīvotājiem par ēku energoefektivitātes uzlabošanas iespējām; * noteikta prasība ieviest neatkarīgu ēku energosertificēšanas, apkures un gaisa kondicionēšanas sistēmu pārbaudes kontroles sistēmu; * noteikta procedūra ēku minimālo energoefektivitātes prasību noteikšanai dalībvalstīs; * uzdots valsts līmenī atbalstīt tādu ēku straujāku ieviešanu tirgū, kurām ir zemas vai nulles enerģijas patēriņš un oglekļa dioksīda emisija; * noteikta publiskā sektora aktīvāka iesaistīšanās ar piemēra rādīšanu. |
| 3. | Saistītie politikas ietekmes novērtējumi un pētījumi | Latvijā likumprojekta izstrādei politikas ietekmes novērtējumi un pētījumi nav veikti.  Informācijas par Eiropas Kopienas Komisijas dokumentiem norādīta šīs anotācijas V daļas 3. punktā. |
| 4. | Tiesiskā regulējuma mērķis un būtība | Likuma mērķis ir veicināt energoresursu racionālu izmantošanu, informējot sabiedrību par ēku enerģijas patēriņu, kā arī uzlabojot ēku energoefektivitāti.  Lai nodrošinātu likuma mērķa sasniegšanu likumā paredzētas prasības ēku minimālajām energoefektivitātes prasībām, noteikti gadījumi, kad veicama ēku energosertificēšana, prasības apkures un gaisa kondicionēšanas sistēmu pārbaudei, kā arī paredzētas potenciālo īrnieku vai ēkas pircēju tiesības iepazīties ar ēkas energosertifikātu.  Likumprojektā pamatā saglabāts šobrīd spēkā esošā Ēku energoefektivitātes likuma regulējums, to papildinot ar pārstrādātajā direktīvā 2010/31/ES ieviestajiem jauninājumiem. Lai direktīvu 2010/31/ES pārņemtu pilnībā, papildus nepieciešama anotācijas IV sadaļā minēto normatīvo aktu pieņemšana.  Likumprojekta noteikti nosacījumi minimālo energoefektivitātes prasību piemērošanai ēkām, kas atšķiras projektējamām ēkām, ekspluatējamām ēkām, rekonstruējamām un renovējamām ēkām. Ēkas energoefektivitāti raksturo relatīvs enerģijas daudzums (izteikts kilovatstundās uz telpas platības kvadrātmetru), kas raksturo konkrētās ēkas apkurei, ventilācijai, dzesēšanai, apgaismojumam un karstā ūdens apgādei nepieciešamās enerģijas patēriņu, ēkas tipam raksturīgos ekspluatācijas apstākļos.  Minimālo ēku energoefektivitātes prasību faktiskā izpilde projektējamām, rekonstruējamām un renovējamām ēkām noteikta normatīvos aktos būvniecības jomā – šobrīd:   * ēkas ārējo norobežojošo konstrukciju būvelementiem – Ministru kabineta 2001. gada 27. novembra noteikumos Nr. 495 “Noteikumi par Latvijas būvnormatīvu LBN 002-01 „Ēku norobežojošo konstrukciju siltumtehnika”; * ēkas inženiertehniskajām sistēmām – Ministru kabineta 2003. gada 23. septembra noteikumos Nr. 534 „Noteikumi par Latvijas būvnormatīvu LBN 231-03 „Dzīvojamo un publisko ēku apkure un ventilācija””;   Rekonstruējamām vai renovējamām ēkām minimālās energoefektivitātes prasības attieksies tāpat kā uz projektējamām ēkām, ja:   * būvniecības ieceres dokumentācijā iecerētā ēkas ārējā norobežojošā konstrukciju būvelementa pārbūve skar vairāk kā 25% no šī būvelementa virsmas; * veic inženiertehnisko sistēmu renovāciju vai rekonstrukciju.   Direktīva 2010/31/ES nosaka, ka minimālās energoefektivitātes prasības jāpārskata vismaz reizi piecos gadiem, un vajadzības gadījumā tās atjaunina, lai ņemtu vērā tehnikas attīstību būvniecības nozarē. Direktīvas 2010/31/ES ieviešanai nepieciešamo normatīvie akti projekti minēti anotācijas IV nodaļā.  Ekspluatējamu ēku minimālās energoefektivitātes prasības ir noteiktas Ministru kabineta 2010. gada 28. septembra noteikumos Nr. 907 „Noteikumi par dzīvojamās mājas apsekošanu, tehnisko apkopi, kārtējo remontu un energoefektivitātes minimālajam prasībām”. Prasības ir noteiktas, kā attiecīgās dzīvojamās mājas pārvaldītāja pienākums plānot energoefektivitātes paaugstināšanas pasākumus, tajā skaitā dzīvojamās mājas renovāciju, ja dzīvojamās mājas vidējais siltumenerģijas patēriņš pēdējos trīs kalendāra gados pārsniedz 230 kWh/m2 gadā.  Projektējamām, rekonstruējamām un renovējamām ēkām papildus paredzēta augstas efektivitātes sistēmu izmantošanas izvērtēšana pirms būvniecības uzsākšanas, lai sekmētu optimālu ēkas enerģijas apgādes veidu un resursu izvēli. Kā augstas efektivitātes sistēmas noteiktas: a) decentralizētā energoapgādes sistēma, kurās izmanto atjaunojamus energoresursus, b) kurās izmanto koģenerāciju enerģijas ieguvei, c) siltumsūkņu sistēmas, d) centralizētā siltumapgādes vai dzesēšanas sistēmas. Augstas efektivitātes energoapgādes sistēmu izmantošanas izvērtēšana var tikt veikta arī ēku grupai vai teritorijai.  Ēku energosertifikācija veicama saskaņā ar ēkas energoefektivitātes novērtējumu, kurā ņem vērā konkrētās ēkas siltumtehniskās īpašības, ēkā izmantojamās inženiertehniskās sistēmas, novietojumu, ārējos apstākļus, iekšējo mikroklimatu. Projektējamām, rekonstruējamām un renovējamām ēkām nosaka aprēķināto (īpašību) energoefektivitāti un izmērīto (ekspluatācijas) energoefektivitāti un izdod ēkas pagaidu energosertifikātu uz 2 gadiem, ekspluatējamām ēkām nosaka izmērīto energoefektivitāti un izdod ēkas energosertifikātu uz 10 gadiem. Ēkas aprēķinātā energoefektivitāte pamatota ar projekta aprēķina datiem, ēkas izmērītā energoefektivitāte pamatojas ar datiem par faktiski uzskaitīto energonesēju vai enerģijas patēriņu.  Lai ēkas īpašniekam vai īrniekam būtu iespēja salīdzināt un novērtēt ēkas energoefektivitāti, ēkas energosertifikātā vai pagaidu energosertifikātā norāda gan konkrētās ēkas energoefektivitāti, gan ietver atsauces vērtības, piemēram, energoefektivitātes rādītājiem, kas sasniedzami attiecīgās ēkas tipam atbilstošām jaunām vai renovētām ēkām. Ēkas energosertifikātam pievienojams pārskats, kurā norādīti ekonomiski pamatoti energoefektivitāti uzlabojoši pasākumi, kuru realizācijas izmaksas ir rentablas paredzamajā (plānotajā) kalpošanas laikā. Ēkas energoefektivitāti uzlabojoši pasākumu īstenošana ir ēkas īpašnieka tiesības, izņemot normatīvajos aktos noteiktus gadījumus, kad ēkas īpašniekam būs pienākums plānot energoefektivitātes pasākumus.  Atbilstoši likumprojektam, visas ēkas energosertifikācija būs jāveic šādos gadījumos:   * projektējamai ēkai, rekonstruējamai vai renovējamai ēkai, lai to pieņemtu ekspluatācijā vai pārdotu. * ekspluatējamai ēkai, lai ēku pārdotu, izīrētu vai iznomātu. * ekspluatējamai valstij vai pašvaldībai piederošai publiskai ēkai, kuras apkurināmā platība pārsniedz 250 kvadrātmetrus.   Visas ēkas energosertifikāciju varēs veikt arī tad, ja ēkas īpašnieks būs pieņēmis lēmumu par ēkas energosertificēšanu.  Energosertifikācija būs jāveic arī ekspluatējamas ēkas daļai, kuras apkurināmā platība pārsniedz 50 kvadrātmetrus, lai to pārdotu, izīrētu vai iznomātu, ja šai ēkas daļai ir individuāla energonesēja vai siltumenerģijas uzskaite. Savukārt, lai pārdotu, izīrētu vai iznomātu ekspluatējamas ēkas daļu bez individuālas energonesēja vai siltumenerģijas uzskaites, šīs ēkas daļas energosertificēšana nebūs jāveic.  Likumprojekts paredz pienākumu sludinājumos par ēkas vai ēkas daļas pārdošanu, izīrēšanu vai iznomāšanu norādīt ēkas vai ēkas daļas energoefektivitātes rādītājus gadījumos, ja ir izsniegts ēkas energosertifikāts vai pagaidu energosertifikāts. Tāpat ir noteikts ēkas vai ēkas daļas īpašnieka pienākums nodot ēkas energosertifikātu (ēkas pagaidu energosertifikātu) ēkas vai ēkas daļas pircējam, ja vien energosertifikāts jau nav pievienots mājas lietai.  Likumprojektā noteiktā apkures sistēmu un gaisa kondicionēšanas sistēmu pārbaude veicama ekspluatējamu ēku energosertifikācijas laikā vai brīvprātīgi. Regulāra apkures un gaisa kondicionēšanas sistēmu apkope un inspicēšana, ko veic kvalificēts personāls, sekmē to pareizu noregulēšanu saskaņā ar produkta specifikāciju un tādējādi garantē optimālu sniegumu no vides, drošības un enerģētikas viedokļa. Attiecībā uz brīvprātīgi veicamajām apkures sistēmu un gaisa kondicionēšanas sistēmu pārbaudēm likumprojektā Ekonomikas ministrijai dots uzdevums veikt pasākumus šādu pārbaužu veicināšanai.  Saskaņā ar likumprojektu ēku energosertificēšanu, apkures sistēmu un gaisa kondicionēšanas sistēmu pārbaudi tiesīgas veikt personas ar atbilstošu kompetenci – neatkarīgi eksperti (skatīt Anotācijas II daļas 2. punktu). Kompetences prasības un apliecināšanas kārtību neatkarīgiem ekspertiem, to reģistrācijas un uzraudzības kārtību, neatkarīgu ekspertu reģistra datu saturu un izmantošanas kārtību nosaka Ministru kabinets.  Likumprojektā ir iekļauts pants par ēkas īpašnieka tiesībām un pienākumiem. Pienākumi noteikti attiecībā uz likumprojektā noteikto ēkas energosertificēšanu, apkures sistēmas vai gaisa kondicionēšanas sistēmas pārbaudi, ēkas atbilstību minimālajām energoefektivitātes prasībām, ēkas energosertifikāta un tajā ietverto datu izmantošanu. Likumprojekta izpratnē ēkas īpašnieks ir persona, kurai uz īpašuma vai kopīpašuma tiesības pamata pieder attiecīgā ēka vai dzīvokļa īpašums.  Attiecībā uz citām personām noteiktas ēku vai ēku daļu pircēju tiesības saņemt informāciju par ēkas energosertifikātu likumā noteiktajos gadījumos.  Likumprojektā noteikta Ekonomikas ministrijas kompetence, papildināta ar uzdevumiem gandrīz nulles enerģijas ēku būvniecības veicināšanai un izpratnes par ēku energoefektivitāti veicināšanu sabiedrībā. |
| 5. | Projekta izstrādē iesaistītās institūcijas | Likumprojektu izstrādāja Ekonomikas ministrija.  Par likumprojekts tika informētas:   * Latvijas Namu pārvaldītāju un apsaimniekotāju asociācija, * Latvijas Siltuma, gāzes un ūdens tehnoloģijas inženieru savienība, * Latvijas energoauditoru asociācija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekts attiecas uz ēku īpašniekiem, īrniekiem un nomniekiem.  Nekustamā īpašuma valsts kadastra informācijas sistēmā (NĪVK IS) reģistrētas 1,35 miljoni ēkas, kuru kopējā platība ir 198 milj. m2, t.sk. dažāda tipa palīgēkas. No kopējā ēku skaita likumprojekts attiecināms uz aptuveni 400 tūkstošiem ēku, kurās enerģiju izmanto iekštelpu mikroklimata prasību nodrošināšanai.  Saskaņā ar NIVK IS datiem, 80,9% ēku pieder fiziskām personām, 6,8% – juridiskām personām, 2,9% – pašvaldībām, 0,6% – valstij, 3,4% – jaukta piederība, 5,5% ēku piederība nav noskaidrota.  Saskaņā ar Centrālās statistikas pārvaldes datiem laika periodā no 2005. līdz 2010. gadam jaunbūvēm, rekonstruējamām vai renovējamām ēkām vidējais izsniegto būvatļauju skaits gadā bija 6,0 tūkstoši.  Saskaņā ar Valsts vienotās datorizētās zemesgrāmatas datiem laika periodā no 2000. līdz 2011. gadam bija šāds vidējais darījumu skaits gadā: 46,8 tūkstoši būvju (t.sk ēku) pirkuma līgumi un 1,6 tūkstoši būvju (t.sk ēku) īres vai nomas līgumi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Latvijā 2012. gada aprīlī bija 95 sertificēti energoauditori, kas tiesīgi veikt ēku energoefektivitātes novērtēšanu.  Apkures sistēmu un gaisa kondicionēšanas sistēmu pārbaudes tiesīgi veikt 980 speciālisti, kas būvniecības normatīvos aktos noteiktā kārtībā sertificēti siltumapgādes un ventilācijas sistēmu būvniecības (projektēšanas vai būvdarbu vadīšanas un būvuzraudzības) jomā. |
| 3. | Tiesiskā regulējuma finansiālā ietekme | Likumprojekts saglabā esošo ēku energosertificēšanas kārtību, tādējādi tieša finansiāla ietekme uz sabiedrības mērķgrupām nav sagaidāma.  Šobrīd esošu dzīvojamo, biroju u.tml. ēku, bez kopīgām iebūvētām dzesēšanas vai kondicionēšanas sistēmām, energoefektivitātes novērtēšanas un sertificēšanas izdevumi sastāda no 300 līdz 500 latiem, ražošanas ēkām izdevumi atkarībā no ēkas un tajā iebūvēto inženiertehnisko sistēmu sarežģītības pakāpes var būt līdz 1000 un vairāk latiem.  Jaunbūvēm, rekonstruējamām un renovējamām ēkām pagaidu energosertifikāta izdošanas izdevumi ir nebūtiski attiecībā pret būvprojektēšanas izmaksām – ēkas pagaidu energosertifikātu izdod saskaņā ar projektēšanas ietvaros veicamajiem aprēķiniem.  Netiešu finansiālu ietekmi nodrošinās ēku energosertifikātos norādīto rentablo pasākumu īstenošana, kas samazinās energoresursu patēriņu ēkās. Pasākumu rentabilitāte ir atkarīga no daudziem mainīgiem parametriem, kas mainās gan globālā vai makroekonomiskā līmenī (enerģijas resursu cenas, inflācija, bankas aizdevumu procentu likmes), gan arī vietējā mērogā vai konkrētā objektā (būvizmaksas, ekspluatācijas izmaksas, līgumu nosacījumi u.c.).  Attiecībā uz energoauditoriem un citiem speciālistiem, sagaidāms pieprasījuma pieaugums pēc ēku energoefektivitātes novērtēšanas un ar tiem saistītiem pakalpojumiem. |
| 4. | Tiesiskā regulējuma nefinansiālā ietekme | Ēku energoefektivitātes uzlabošana ļaus samazināt enerģijas patēriņu ēkās un attiecīgi oglekļa dioksīda izmešu daudzumu atmosfērā.  Likumprojekts uzliek pienākumus un atbildību ēku īpašniekiem par ēku energosertificēšanu un minimālo energoefektivitātes prasību nodrošināšanu ēkās.  Ekspertu (energoauditoru, projektētāju, apkures un gaisa kondicionēšanas sistēmu būvniecības speciālisti) tiesības un pienākumus likumprojekts neietekmē. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekta 7. panta pirmās daļas 3. punktā noteiktā prasība – valstij un pašvaldībām piederošām ekspluatējamām publiskām ēkām, kuru platība pārsniedz 250 kvadrātmetrus, nepieciešams izsniegt ēkas energosertifikātu, īstenojama no 2013. gada. Saskaņā ar likumprojekta pārejas noteikumu 2. punktu līdz 2015. gada 9. jūlijam prasība piemērojama ēkām, kuru platība pārsniedz 500 kvadrātmetrus.  Minēto prasību izpildei valsts vai pašvaldībām piederošu kopā sertificējamo ēku skaits ir 8250 (2250 valsts, 6000 pašvaldību), no tām divām trešdaļām ēku platība pārsniedz 500 kvadrātmetrus, t.i. līdz 2015. gada 9. jūlijam ēkas energosertifikāts jāizdod 1500 valsts ēkām un 4000 pašvaldību ēkām, attiecīgi gadā sertificējamo ēku skaits ir 600 valsts ēkas un 2000 pašvaldību ēkas. Viena ēkas energosertifikāta izmaksas ir no 250 līdz 500 Ls.  Saskaņā ar likumprojektu veicamā ēku energosertifikācija tiks nodrošināta ministrijām un citām centrālām budžeta iestādēm un pašvaldībām piešķirto valsts budžeta līdzekļu ietvaros, neprasot papildus līdzekļus. Līdzekļu ekonomija būs iespējama realizējot konkrētās ēkas energosertifikātā pielikumā norādītos ekonomiski pamatotos energoefektivitāti uzlabojošus pasākumus, kuru realizācijas izmaksas ir rentablas paredzamajā (plānotajā) kalpošanas laikā. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Likumprojekta izpildei jāizstrādā likumprojekta 13. pantā minētie Ministru kabineta noteikumu projekti, kuros jānosaka:   * ēku energoefektivitātes aprēķina metodi; * ēku energosertifikācijas kārtību un energosertifikāta paraugu; * apkures sistēmu, kuru apkures kaltu lietderīgā nominālā jauda ir lielāka par 20 kilovatiem, un gaisa kondicionēšanas sistēmu, kuru lietderīgā nominālā jauda ir lielāka par 12 kilovatiem, pārbaudes kārtību; * kompetences prasības ēku energosertificēšanas, apkures sistēmu un gaisa kondicionēšanas sistēmu pārbaudes ekspertiem, to reģistrācijas un uzraudzības kārtību, reģistra datu saturu un izmantošanas kārtību; * ēku energosertifikācijas, apkures un gaisa kondicionēšanas sistēmu pārbaužu reģistrēšanas un informācijas aprites kārtību.   Lai noteiktu minimālās ēku energoefektivitātes prasības ēkām (ēku norobežojošām konstrukcijām un inženiertehniskām sistēmām), tajā skaitā gandrīz nulles enerģijas patēriņa ēkām, jāveic grozījumi uz Būvniecības likuma pamata izdotos Ministru kabineta noteikumos:   * 2001. gada 27. novembra noteikumos Nr. 495 “Noteikumi par Latvijas būvnormatīvu LBN 002-01 „Ēku norobežojošo konstrukciju siltumtehnika”; * 2003. gada 23. septembra noteikumos Nr. 534 „Noteikumi par Latvijas būvnormatīvu LBN 231-03 „Dzīvojamo un publisko ēku apkure un ventilācija””;   Lai ieviestu Direktīvas 2010/31/ES 27. pantā noteiktās sankcijas, jāpieņem grozījumi Latvijas Administratīvo pārkāpumu kodeksā.  Pēc likumprojekta spēkā stāšanās, zaudēs spēku 2008. gada 13. marta Ēku energoefektivitātes likums un uz tā pamata izdotie Ministru kabineta noteikumi:   * Ministru kabineta 2009.gada 13.janvāra noteikumi Nr. 26 „Noteikumi par energoauditoriem”; * Ministru kabineta 2009.gada 13.janvāra noteikumi Nr. 39 „Ēkas energoefektivitātes aprēķina metode”; * Ministru kabineta 2010.gada 8.jūnija noteikumi Nr. 504 „Noteikumi par ēku energosertifikāciju”.   Nepieciešamos normatīvo aktu projektus sagatavos Ekonomikas ministrija.  Likuma izpildei nepieciešamiem normatīviem aktiem jāstājas spēkā līdz 2013. gada 9. janvārim. |
| 2. | Cita informācija | 2010. gada 14. decembrī Eiropas Komisijas izdeva standartizācijas organizācijām: CEN (Eiropas standartizācijas organizācija), CENELEX (Eiropas Standartizācijas komiteja) un ETSI (Eiropas Telekomunikāciju standartu institūts) mandātu M/480 pārstrādāt standartus ēku energoefektivitātes aprēķināšanai un novērtēšanai atbilstoši direktīvai 2010/31/ES. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Likumprojekts izstrādāts, lai pārņemtu Eiropas Parlamenta un Eiropas Padomes 2010. gada 19. maija direktīvu 2010/31/ES par ēku energoefektivitāti.  Direktīvas 2010/31/ES 27. pants nosaka, ka dalībvalstis līdz 2012. gada 9. jūlijam pieņem un publicē normatīvos un administratīvos aktus, kas vajadzīgi, lai izpildītu direktīvas 2. līdz 18. panta, kā arī 20. un 27. panta prasības.  Direktīvas 2010/31/ES 2., 3., 9., 11., 12., 13., 17., 18., 20. un 27. pants jāpiemēro vēlākais no 2013. gada 9. janvāra. Direktīvas 2010/31/ES 4., 5., 6., 7., 8., 14., 15. un 16. pantu piemēro vēlākais no 2013. gada 9. janvāra attiecībā uz ēkām, kurās atrodas valsts iestādes, un vēlākais no 2013. gada 9. jūlija attiecībā uz citām ēkām.  Direktīvas 2010/31/ES 12. panta 1. un 2. punkta piemērošanu atsevišķām ēkas daļām, kas ir izīrētas, var atlikt līdz 2015. gada 31. decembrim. |
| 2. | Citas starptautiskās saistības | Projekts šo jomu neskar |
| 3. | Cita informācija | Pirms Direktīvas 2010/31/ES pieņemšanas publicēts Eiropas Kopienas Komisijas dokuments „Priekšlikumam par ēku energoefektivitātes direktīvas (2002/91/EK) pārstrādāto redakciju ietekmes novērtējuma kopsavilkums”[[1]](#footnote-1), kurā secināts, ka direktīvas ieviešana ļaus labāk izmantot enerģijas taupīšanas potenciālu ēku sektorā, samazinot gala enerģijas patēriņu un CO2 emisiju apjomu, pozitīvi ietekmēs būvniecības un ēku apsaimniekošanas sektoru, mazinās atkarību no enerģijas importa. |

|  |  |  |  |  |
| --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Eiropas Padomes 2010. gada 19. maija direktīva 2010/31/ES par ēku energoefektivitāti. | | | |
| A | B | C | | D |
| Attiecīgā ES tiesību akta panta numurs (uzkaitot katru vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| (jāpārņem 2. līdz 18. panta, kā arī 20. un 27. panta prasības.) | (skatīt zemāk) | (Pārņemtas daļēji) | | Projekts nenosaka stingrākas prasības nekā attiecīgais ES tiesību akts. |
| 2. panta 1. apakšpunkts | 3. panta 3. daļas 1. apakšpunkts;  Ministru kabineta 2009. gada 22. decembra noteikumu Nr.1620 „Noteikumi par būvju klasifikāciju” 1. pielikuma 1. punkts | Pārņemta pilnībā | | Nav attiecināms |
| 2. panta 2.  punkts | Nav | Tiks iekļauta normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 2. panta 3.  punkts | 1. panta 3. punkts | Pārņemta pilnībā | | Nav attiecināms |
| 2. panta 4.  punkts | 1. panta 1. punkts | Pārņemta pilnībā | | Nav attiecināms |
| 2. panta 5.  punkts | Nav | Tiks iekļauta uz likuma pamata izdodamos Ministru kabineta noteikumos līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 2. panta 6.  punkts | Enerģētikas likuma 1. panta 24. apakšpunkts | Pārņemta pilnībā | | Nav attiecināms |
| 2. panta 7.  punkts | Ar Ministru kabineta 2001. gada 27. novembra noteikumiem Nr. 495 apstiprinātā  Latvijas būvnormatīva LBN 002-01”Ēku norobežojošo konstrukciju siltumtehnika” 3. punkts | Pārņemta pilnībā | | Nav attiecināms |
| 2. panta 8.  punkts | 6. panta 4. daļa | Pārņemta pilnībā | | Nav attiecināms |
| 2. panta 9.  punkts | 4. panta 1. un 3. daļa | Pārņemta pilnībā | | Nav attiecināms |
| 2. panta 10.  punkts (b) izvēle) | 4. panta 3. daļas 1. apakšpunkts | Pārņemta pilnībā | | Nav attiecināms |
| 2. panta 11.  punkts | Standartizācijas likums | Pārņemta pilnībā | | Nav attiecināms |
| 2. panta 12.  punkts | 8. pants | Pārņemta pilnībā | | Nav attiecināms |
| 2. panta 13.  punkts | 5. panta 1. daļas 1. punkta | Pārņemta pilnībā | | Nav attiecināms |
| 2. panta 14.  punkts | Nav | Tiks ņemts vērā izstrādājot normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 2. panta 15.  punkts | Ar Ministru kabineta 2003. gada 23. septembra noteikumiem Nr. 534 apstiprinātā  Latvijas būvnormatīva LBN 231-03 „Dzīvojamo un publisko ēku apkure un ventilācija” 2.9. apakšpunkts | Pārņemta pilnībā | | Nav attiecināms |
| 2. panta 16.  punkts | Nav | Tiks ņemts vērā izstrādājot normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 2. panta 17.  punkts | 9. panta 1. daļas 1. apakšpunkts | Pārņemta pilnībā | | Nav attiecināms |
| 2. panta 18.  punkts | 5. panta 1. daļas 3. punkts | Pārņemta pilnībā | | Nav attiecināms |
| 2. panta 19.  punkts | 5. panta 1. daļas 4. punkts | Pārņemta pilnībā | | Nav attiecināms |
| 3. pants | 6. panta 3. un 4. daļa, | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 4. panta 1 daļa | Nav | Tiks ņemts vērā izstrādājot normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 4. panta 2 daļa | 3. panta 3. daļa | Pārņemta pilnībā | | Nav attiecināms |
| 5. panta 1 daļa | Nav attiecināms | - | | Nav attiecināms |
| 5. panta 2 daļa | Nav | Tiks ņemts vērā izstrādājot normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 5. panta 3 daļa | Regulējums nav nepieciešams | Nav attiecināms | | Nav attiecināms |
| 5. panta 4 daļa | Nav | Tiks ņemts vērā izstrādājot normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 6. panta 1 daļa | 4. un 5. panta 3. daļa,  Ministru kabineta 2001. gada 27. marta noteikumi Nr. 142 „Noteikumi par Latvijas būvnormatīvu LBN 006-00 „Būtiskās prasības būvēm”” | Pārņemta pilnībā | | Nav attiecināms |
| 6. panta 2 daļa | 5. panta 4. daļa | Pārņemta daļēji.  Tiks iekļauta normatīvos aktos būvniecības jomā līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| 6. panta 3 daļa | 5. panta 4. daļa,  Enerģētikas likuma 51. pants | Pārņemta pilnībā | | Nav attiecināms |
| 7. pants | 4. un 5. panta 2. daļa,  Ministru kabineta 2001. gada 27. marta noteikumi Nr. 142 „Noteikumi par Latvijas būvnormatīvu LBN 006-00 „Būtiskās prasības būvēm”” | Pārņemta pilnībā | | Nav attiecināms |
| 8. panta 1 daļa | 4. pants,  Ministru kabineta 2001. gada 27. marta noteikumi Nr. 142 „Noteikumi par Latvijas būvnormatīvu LBN 006-00 „Būtiskās prasības būvēm””,  Ministru kabineta 2003. gada 23. septembra noteikumi Nr. 534 „Noteikumi par Latvijas būvnormatīvu LBN 231-03 „Dzīvojamo un publisko ēku apkure un ventilācija” | Pārņemta pilnībā | | Nav attiecināms |
| 8. panta 2 daļa | Elektroenerģijas tirgus likums,  Ministru kabineta 1997. gada 1. aprīļa noteikumu Nr. 112 „Vispārīgie noteikumi” 89.3.7. apakšpunkts | Pārņemta pilnībā | | Nav attiecināms |
| 9. panta 1 daļa | 13. panta 2. daļas 4. apakšpunkts, Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta daļēji. Tiks iekļauta normatīvos aktos būvniecības jomā saskaņā ar Komisijas deleģēto Regulu (ES) Nr. 244/2012 (2012. gada 16. janvāris), ar kuru papildina Eiropas Parlamenta un Padomes Direktīvu 2010/31/ES par ēku energoefektivitāti, nosakot salīdzinošās metodoloģijas sistēmu izmaksu ziņā optimālu minimālo energoefektivitātes  prasību līmeņu aprēķināšanai ēkām un būves elementiem līdz 2013. gada 9. janvārim. Par saistību izpildi atbildīga Ekonomikas ministrija. | | Nav attiecināms |
| 9. panta 2 daļa | 13. panta 2. daļas 4. apakšpunkts, Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta pilnībā | | Nav attiecināms |
| 9. panta 3 daļa | Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta pilnībā | | Nav attiecināms |
| 9. panta 4 daļa | Nav attiecināms | Nav attiecināms | | Nav attiecināms |
| 9. panta 5 daļa | Nav attiecināms | Nav attiecināms | | Nav attiecināms |
| 9. panta 6 daļa | Ministru kabineta 2001. gada 27. marta noteikumi Nr. 142 „Noteikumi par Latvijas būvnormatīvu LBN 006-00 „Būtiskās prasības būvēm”” | Pārņemta pilnībā | | Nav attiecināms |
| 10. panta 1 daļa | Regulējums nav nepieciešams | Nav attiecināms | | Nav attiecināms |
| 10. panta 2 daļa | Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta pilnībā | | Nav attiecināms |
| 10. panta 3 daļa | Nav attiecināms | Nav attiecināms | | Nav attiecināms |
| 10. panta 4 daļa | Nav attiecināms | Nav attiecināms | | Nav attiecināms |
| 10. panta 5 daļa | Nav attiecināms | Nav attiecināms | | Nav attiecināms |
| 10. panta 6 daļa | Regulējums nav nepieciešams | Pārņemta pilnībā | | Nav attiecināms |
| 10. panta 7 daļa | Regulējums nav nepieciešams | Pārņemta pilnībā | | Nav attiecināms |
| 11. panta 1 daļa | 8. panta 1., 2. un 3. daļa | Pārņemta pilnībā | | Nav attiecināms |
| 11. panta 2 daļa | 8. panta 5. daļa, 13. panta 2. apakšpunkts | Pārņemta pilnībā | | Nav attiecināms |
| 11. panta 3 daļa | 8. panta 5. un 7. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 11. panta 4 daļa | 11. panta 2. daļa,  8. panta 7. daļa, 13. panta 2. daļas 3. apakšpunkts | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 11. panta 5 daļa | 11. pants | Pārņemta pilnībā | | Nav attiecināms |
| 11. panta 6 daļa | 8. panta 7. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 11. panta 7 daļa | 8. panta 7. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 11. panta 8 daļa | 8. panta 6. daļa | Pārņemta pilnībā | | Nav attiecināms |
| 11. panta 9 daļa | Nav attiecināms | Nav attiecināms | | Nav attiecināms |
| 12. panta 1 daļa | 7. panta 1. daļa | Pārņemta pilnībā | | Nav attiecināms |
| 12. panta 2 daļa | 12. pants | Pārņemta pilnībā | | Nav attiecināms |
| 12. panta 3 daļa | 12. pants | Pārņemta pilnībā | | Nav attiecināms |
| 12. panta 4 daļa | 11. panta 1. daļas 4. apakšpunkts | Pārņemta pilnībā | | Nav attiecināms |
| 12. panta 5 daļa | Regulējums nav nepieciešams | Nav attiecināms | | Nav attiecināms |
| 12. panta 6 daļa | 3. panta 3. daļa | Pārņemta pilnībā | | Nav attiecināms |
| 12. panta 7 daļa | Regulējums nav nepieciešams | Nav attiecināms | | Nav attiecināms |
| 13. panta 1 daļa | 7. panta 1. daļas 3. apakšpunkts,  11. panta 1. daļas 3. apakšpunkts, pārejas noteikumu 3. punkts | Pārņemta pilnībā | | Nav attiecināms |
| 13. panta 2 daļa | 7. panta 1. daļas 3. apakšpunkts,  11. panta 1. daļas 3. apakšpunkts, pārejas noteikumu 3. punkts | Pārņemta pilnībā | | Nav attiecināms |
| 13. panta 3 daļa | 7. panta 1. daļas 3. apakšpunkts,  11. panta 1. daļas 3. apakšpunkts, pārejas noteikumu 3. punkts | Pārņemta pilnībā | | Nav attiecināms |
| 14. panta 1 daļa | 9. pants, 9. panta 4. daļa, 13. panta 1. daļas 2. un 5. apakšpunkts | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 14. panta 2 daļa | 9. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 14. panta 3 daļa | 9. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 14. panta 4 daļa | 13. panta 2. daļas 5. apakšpunkts,  Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta pilnībā | | Nav attiecināms |
| 14. panta 5 daļa | Nav attiecināms | Nav attiecināms | | Nav attiecināms |
| 15. panta 1 daļa | 9. pants, 9. panta4. daļa, 13. panta 1. daļas 2. un 5. apakšpunkts | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 15. panta 2 daļa | 9. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 15. panta 3 daļa | 9. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 15. panta 4 daļa | 13. panta 2. daļas 5. apakšpunkts,  Ministru kabineta 2011. gada 16. septembra rīkojums Nr. 460 „Par Latvijas Republikas Otro energoefektivitātes rīcības plānu 2011.–2013. gadam” | Pārņemta pilnībā | | Nav attiecināms |
| 15. panta 5 daļa | Nav attiecināms | Pārņemta pilnībā | | Nav attiecināms |
| 16. panta 1 daļa | 9. panta 2. daļa | Pārņemta pilnībā | | Nav attiecināms |
| 16. panta 2 daļa | 9. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 17. pants | 10. pants | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 18. panta 1 daļa | 10. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 18. panta 2 daļa | Valsts pārvaldes iekārtas likums | Pārņemta pilnībā | | Nav attiecināms |
| 18. panta 3 daļa | 13. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| 20. panta 1 daļa | 13. panta 1. daļas 3. un 5. apakšpunkts | Pārņemta pilnībā | | Nav attiecināms |
| 20. panta 2 daļa | 13. panta 1. daļas 3. un 5. apakšpunkts | Pārņemta pilnībā | | Nav attiecināms |
| 20. panta 3 daļa | 13. panta 1. daļas 3. un 5. apakšpunkts | Pārņemta pilnībā | | Nav attiecināms |
| 20. panta 4 daļa | Nav attiecināms | Pārņemta pilnībā | | Nav attiecināms |
| 27. pants | Nav | Tiks iekļauta likumā „Latvijas administratīvo pārkāpumu kodekss” līdz 2012. gada 9. jūlijam. Par saistību izpildi atbildīga Ekonomikas ministrija. | | Nav attiecināms |
| I pielikums | 6. panta 5. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| II pielikums | 10. panta 4. daļa | Pārņemta daļēji. Pilnībā tiks pārņemta ar Ministru kabineta noteikumiem, kas tiks izdoti atbilstoši likumprojektā ietvertajam pilnvarojumam. Par saistību izpildi atbildīga Ekonomikas ministrija. | | Nav attiecināms |
| III pielikums | Nav attiecināms | Nav attiecināms | | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Direktīvā 2010/31/ES paredzētā rīcības brīvība izmantota sekojoši:   * 2. panta 10. punktā minētā rīcības brīvība izvēlēties ēkas nozīmīgas atjaunošanas a) vai b) definējumu izmantota likumprojekta 4. panta 3. daļas pirmajā punktā, ieviešot b) apakšpunkta izvēli; * 4. panta 2. punktā minētā rīcības brīvība nepiemērot energoefektivitātes prasībās noteiktām ēku kategorijām izmantota likumprojekta 3. panta 2. daļas 2. – 5. punktā; * 9. panta 6. punktā minētā rīcības brīvība attiecībā uz gandrīz nulles enerģijas ēkām tiks ņemta vērā izstrādājot normatīvos aktus būvniecības jomā; * 10. panta 7. punktā minētā rīcības brīvība par stimuliem ēku energoefektivitātes uzlabošanai virs izmaksu ziņā optimāla līmeņa normatīvos aktos nav ierobežota; * 14. panta 4. daļā un 15. panta 4. daļā minētā rīcības brīvība par apkures sistēmu un gaisa kondicionēšanas sistēmu pārbaudes nosacījumiem izmantota likumprojekta 13. panta piektajā daļā; * 28. panta 1. punkta ceturtajā daļā minētā rīcības brīvība par ēkas energosertifikācijas nepiemērošanu izīrējamām ēkas daļām likumprojektā Pārejas noteikumu 3. punktā. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | |
| Cita informācija | | | Nav | |

|  |
| --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | 2012. gada 24. februārī likumprojekts elektroniski nosūtīts ēku apsaimniekošanas un ēku energosertificēšanas nevalstiskajām organizācijām. |
| 2. | Sabiedrības līdzdalība projekta izstrādē | Likumprojekts nosūtīts:   * Latvijas Namu pārvaldītāju un apsaimniekotāju asociācijai (LNPAA), * Latvijas energoauditoru asociācijai (LEAA), * Latvijas Siltuma, gāzes un ūdens tehnoloģijas inženieru savienībai (LSGŪTIS).   LNPAA pārstāv vairāk kā 30 namu pārvaldīšanas un apsaimniekošanas uzņēmumus visā Latvijā. LSGŪTIS un LEAA ir profesionālas biedrības un tās ir piedalījušās šobrīd spēkā esošo ēku energoefektivitātes normatīvo aktu projektu izstrādē.  Likumprojekts elektroniski nosūtīts 2012. gada 24. februārī ar lūgumu sniegt atzinumu līdz 2012. gada 2. martam. |
| 3. | Sabiedrības līdzdalības rezultāti | Par likumprojektu saņemti atzinumi no LSGŪTIS un Rīgas Enerģētikas aģentūras. Minēto institūciju priekšlikumi un iebildumi uzskatāmi par saskaņotiem un apkopoti izziņā. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Normatīvā akta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Ekonomikas ministra vietā –

Vides aizsardzības un

reģionālās attīstības ministrs E. Sprūdžs

Vīza: valsts sekretārs J. Pūce

08.05.2012. 15:40

I. Oša

67013031

[Ilze.Osa@em.gov.lv](mailto:Ilze.Osa@em.gov.lv)

M. Auders

67013078

[Martins.Auders@em.gov.lv](mailto:Martins.Auders@em.gov.lv)

Dz. Grasmanis

67013040

Dzintars.Grasmanis@em.gov.lv

1. <http://eur-lex.europa.eu/LexUriServ/LexUriServ.do?uri=CELEX:52008SC2865:EN:NOT> [↑](#footnote-ref-1)